
讘讘讗 诪爪讬注讗 讬讙 注"讘 - 驻讬专讜砖 砖讟讬讬谞讝诇抓

讗诪专 诇讗 讛讬讜 讚讘专讬诐 诪注讜诇诐 讜讛砖讟专 诪讝讜讬讬祝, 讜讻讬讜谉 砖讻讱, 讜讚讗讬 砖讗祝 谞讬讬专 讛砖讟专 讗讬谞讜 砖讬讬讱 诇讜.


讗 讗诪专 专' 讗诇注讝专: 诪讞诇讜拽转 砖讘诪砖谞转谞讜 讛讬讗 讘砖讗讬谉 讛讞讬讬讘 诪讜讚讛, 砖专' 诪讗讬专 住讘专 [住讘讜专]: 砖讟专 砖讗讬谉 讘讜 讗讞专讬讜转 谞讻住讬诐 鈥� 讗讬谞讜 讙讜讘讛 讘讜 诇讗 诪诪砖注讘讚讬 [诪谞讻住讬诐 诪砖讜注讘讚讬诐] 讜诇讗 诪谞讻住讬诐 讘谞讬 讞专讬 [讞讜专讬谉], 讜专讘谞谉 住讘专讬 [讜讞讻诪讬诐 住讘讜专讬诐]: 诪诪砖注讘讚讬 [诪谞讻住讬诐 诪砖讜注讘讚讬诐] 讛讜讗 讚诇讗 讙讘讬 [砖讗讬谞讜 讙讜讘讛], 讜讗讜诇诐 诪讘谞讬 讞专讬 [讞讜专讬谉] 砖诇讗 砖讜注讘讚讜 鈥� 诪讙讘讗 讙讘讬 [讛专讬讛讜 讙讜讘讛]. 讗讘诇 讻砖讞讬讬讘 诪讜讚讛 鈥� 讚讘专讬 讛讻诇 讬讞讝讬专, 讜诇讗 讞讬讬砖讬谞谉 [讜讗讬谉 讗谞讜 讞讜砖砖讬诐] 诇驻专注讜谉, 砖讻讘专 谞驻专注 讛砖讟专 讜讛讬转讛 讝讜 专拽 拽谞讜谞讬讗 讘讬谉 讛诪诇讜讛 讜讛诇讜讜讛 注诇 讞砖讘讜谉 讛诇拽讜讞讜转.


讜讗讬诇讜 专' 讬讜讞谞谉 讗诪专: 诪讞诇讜拽转 讝讜 讛讬讗 讚讜讜拽讗 讻砖讞讬讬讘 诪讜讚讛, 砖专' 诪讗讬专 住讘专 [住讘讜专]: 砖讟专 砖讗讬谉 讘讜 讗讞专讬讜转 谞讻住讬诐, 诪诪砖注讘讚讬 [诪诪砖讜注讘讚讬诐] 讛讜讗 讚诇讗 讙讘讬 [砖讗讬谞讜 讙讜讘讛] 讗讘诇 诪讘谞讬 讞专讬 [讞讜专讬谉] 鈥� 诪讙讘讗 讙讘讬 [讛专讬讛讜 讙讜讘讛]. 讜专讘谞谉 住讘专讬 [讜讞讻诪讬诐 住讘讜专讬诐] 讻讬 诪诪砖注讘讚讬 谞诪讬 讙讘讬 [诪诪砖讜注讘讚讬诐 讙诐 讻谉 讙讜讘讛]. 讗讘诇 讻砖讗讬谉 讛讞讬讬讘 诪讜讚讛 鈥� 讚讘专讬 讛讻诇 诇讗 讬讞讝讬专, 诪砖讜诐 讚讞讬讬砖讬谞谉 [砖讗谞讜 讞讜砖砖讬诐] 诇驻专注讜谉.


讜诪注讬专讬诐: 转谞讬讗 讻讜讜转讬讛 [砖谞讜讬讬讛 讘专讬讬转讗 讻砖讬讟转讜] 砖诇 专' 讬讜讞谞谉 讜诪诪谞讛 转讛讗 转讬讜讘转讗 [拽讜砖讬讛 讞诪讜专讛] 诇讚讘专讬 专' 讗诇注讝专 讘讞讚讗 [讘讚讘专 讗讞讚], 讜转讬讜讘转讗 [讜拽讜砖讬讛 讞诪讜专讛] 诇讚讘专讬 砖诪讜讗诇 讘转专转讬 [讘砖谞讬 讚讘专讬诐].


讜讝讜 讛讘专讬讬转讗: 诪爪讗 砖讟专讬 讞讜讘 讜讬砖 讘讛诐 讗讞专讬讜转 谞讻住讬诐, 讗祝 注诇 驻讬 砖砖谞讬讛诐, 讛诇讜讜讛 讜讛诪诇讜讛, 诪讜讚讬诐 鈥� 诇讗 讬讞讝讬专 讗转 讛砖讟专 诇讗 诇讝讛 讜诇讗 诇讝讛. 讜讗讜诇诐 讗诐 讗讬谉 讘讛谉 讗讞专讬讜转 谞讻住讬诐, 讘讝诪谉 砖讛诇讜讛 诪讜讚讛 鈥� 讬讞讝讬专 诇诪诇讜讛, 讜讗诐 讗讬谉 讛诇讜讛 诪讜讚讛, 诇讗 讬讞讝讬专 诇讗 诇讝讛 讜诇讗 诇讝讛, 讗诇讜 讚讘专讬 专' 诪讗讬专.


砖讛讬讛 专' 诪讗讬专 讗讜诪专: 砖讟专讬 [砖讟专讜转] 砖讬砖 讘讛谉 讗讞专讬讜转 谞讻住讬诐, 讙讜讘讛 讘讛诐 诪谞讻住讬诐 诪砖讜注讘讚讬诐, 讜砖讗讬谉 讘讛诐 讗讞专讬讜转 谞讻住讬诐 讗讬谞讜 讙讜讘讛 讘讛诐 讗诇讗 诪谞讻住讬诐 讘谞讬 讞讜专讬谉. 讜讞讻诪讬诐 讗讜诪专讬诐: 讗讞讚 讝讛 讜讗讞讚 讝讛 讙讜讘讛 诪谞讻住讬诐 诪砖讜注讘讚讬诐.


讜讗诐 讻谉 诪讻讗谉 转讛讗 转讬讜讘转讗 [拽讜砖讬讛 讞诪讜专讛] 诇讚讘专讬 专' 讗诇注讝专 讘讞讚讗 [讘讚讘专 讗讞讚], 砖讛专讬 专' 讗诇注讝专 讗诪专 砖诇讚注转 专' 诪讗讬专 砖讟专 砖讗讬谉 讘讜 讗讞专讬讜转 谞讻住讬诐 鈥� 讗讬谞讜 讙讜讘讛 讘讜 诪谞讻住讬诐 诪砖讜注讘讚讬诐 讜诇讗 诪谞讻住讬诐 讘谞讬 讞讜专讬谉. 讜拽讗诪专 [讜注讜讚 讗诪专] 专' 讗诇注讝专 砖讘讬谉 诇砖讬讟转 专' 诪讗讬专 讜讘讬谉 诇专讘谞谉 [诇砖讬讟转 讞讻诪讬诐] 诇讗 讞讬讬砖讬谞谉 诇拽谞讜谞讬讗 [讗讬谉 讗谞讜 讞讜砖砖讬诐 诇拽谞讜谞讬讛] 讘讬谉 讛诇讜讜讛 讘讬谉 讛诪诇讜讛.


讜讗讬诇讜 讛讘专讬讬转讗 拽转谞讬 [砖讜谞讛] 砖砖讟专 砖讗讬谉 讘讜 讗讞专讬讜转 谞讻住讬诐 鈥� 诪诪砖注讘讚讬 [诪诪砖讜注讘讚讬诐] 讛讜讗 讚诇讗 讙讘讬 [砖讗讬谞讜 讙讜讘讛], 讛讗 [讛专讬] 诪讻讗谉 砖诪讘谞讬 讞讜专讬谉 诪讙讘讗 讙讘讬 [讛专讬讛讜 讙讜讘讛]. 讜拽转谞讬 [砖谞讛 砖诐] 讘讬谉 诇砖讬讟转 专' 诪讗讬专 讘讬谉 诇专讘谞谉 [诇砖讬讟转 讞讻诪讬诐] 讞讬讬砖讬谞谉 [讞讜砖砖讬诐 讗谞讜] 诇拽谞讜谞讬讗. 讚拽转谞讬 [砖讛专讬 砖谞讬谞讜] 砖砖讟专讜转 砖讬砖 讘讛诐 讗讞专讬讜转 谞讻住讬诐 讗祝 注诇 驻讬 砖砖谞讬讛诐 诪讜讚讬诐 鈥� 诇讗 讬讞讝讬专 诇讗 诇讝讛 讜诇讗 诇讝讛. 讗诇诪讗 [诪讻讗谉] 讻讬 讞讬讬砖讬谞谉 [讞讜砖砖讬诐 讗谞讜] 诇拽谞讜谞讬讗. 讝讜 讛驻讬专讻讛 诇讚讘专讬 专' 讗诇注讝专 诪谉 讛讘专讬讬转讗.


 讜讗讜诇诐 砖讜讗诇讬诐 注诇 诇砖讜谉 讛转诇诪讜讚 注爪诪讜 讜讛讗 讛谞讬 转专转讬 讛讜讗 [讜讛专讬 讗诇讛 砖转讬 拽讜砖讬讜转 讛谉] 讜诪讚讜注 讗诪专转 砖讬砖 诪讻讗谉 拽讜砖讬讛 诇专' 讗诇注讝专 专拽 讘讚讘专 讗讞讚?

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).
image1.png
e 9T WNSE




